|  |
| --- |
| PRITARTA |
| Klaipėdos miesto savivaldybės |
| tarybos 2021 m. gegužės 13 d. |
| sprendimu Nr. T1-153 |

**SUPRATIMO MEMORANDUMAS**

**TARP**

**LIETUVOS RESPUBLIKOS UŽSIENIO REIKALŲ MINISTERIJOS,**

**KAUNO MIESTO SAVIVALDYBĖS,**

**KLAIPĖDOS MIESTO SAVIVALDYBĖS,**

**BALTIJOS MIESTŲ SĄJUNGOS**

**DĖL EUROPOS SĄJUNGOS BALTIJOS JŪROS REGIONO STRATEGIJOS 2021 M. METINIO FORUMO ORGANIZAVIMO LIETUVOJE**

2021 m. ................. … d.

Vilnius

*Atsižvelgdamos į* 2020 m. vasario 15 d. Europos Sąjungos Baltijos jūros regiono strategijos (toliau – ES BJRS) Veiksmų planą, nustatantį rotacinę ES BJRS Metinio forumo (toliau – Metinis forumas) organizavimo tvarką;

*Atsižvelgdamos į* Europos Sąjungos strateginę darbotvarkę 2019–2024 m., patvirtintą 2019 m. birželio 20 d. Europos Vadovų Tarybos, kuri tarp kitų prioritetų koncentruojasi į klimatui neutralios, žalios, teisingos ir socialinės Europos kūrimą;

*Atsižvelgdamos į* 2020 m. liepos 21 d. Europos Vadovų Tarybos susitarimą dėl Europos gaivinimo plano „Kitos kartos Europos Sąjunga“ ir vaidmenį, kurį vietos ir regioninė valdžia vaidins, įgyvendindamos nacionalinius Gaivinimo ir atsparumo didinimo planus;

*Atsižvelgdamos į* Europos žaliojo kurso įgyvendinimo spartinimo svarbą;

*Kadangi* Lietuvos Respublikos užsienio reikalų ministerija koordinuoja ES BJRS įgyvendinimą Lietuvoje, Kauno miestas bus 2022 m. Europos kultūros sostinė, Klaipėdos miestas yra 2021 m. Europos jaunimo sostinė, Baltijos miestų sąjunga yra tinklas, vienijantis miestus aplink Baltijos jūrą,

Lietuvos Respublikos užsienio reikalų ministerija, Kauno miesto savivaldybė, Klaipėdos miesto savivaldybė ir Baltijos miestų sąjunga (toliau visos kartu – Partnerės) pasirašė šį Supratimo memorandumą:

1. *Išreiškė* politinę valią organizuoti 2021 m. Metinį forumą Lietuvoje.

2. *Pabrėžė* aktyvaus vietos bendruomenių ir valdžios, taip pat jaunimo įsitraukimo į šio renginio organizavimą ir ES BJRS įgyvendinimo spartinimo svarbą.

3. *Pabrėžė* jų ketinimą, kad Metinis forumas: prisidėtų prie trijų ES BJRS tikslų („Apsaugoti jūrą“, „Sujungti regioną“, „Padidinti gerovę“); stiprintų ES BJRS regione; palengvintų ES BJRS dalyvių tinklų kūrimą ir bendradarbiavimą; padidintų ES BJRS matomumą; skatintų aktyvesnį pilietinės visuomenės, verslo, regioninės, vietos bendruomenių ir valdžios įsitraukimą.

4. *Manė,* kad sinergija tarp skirtingų dalyvių, nacionalinės ir vietos valdžios, ES BJRS ir kultūros, ES BJRS ir jaunimo, ES BJRS ir Baltijos miestų, ES strateginės darbotvarkės ir ES BJRS prioritetų yra vienijantis 2021 m. Metinio forumo principas.

5. *Pabrėžė* Baltijos miestų, pirmiausia Kauno ir Klaipėdos, prisistatymo ir jų galimo indėlio į ES BJRS tikslų pasiekimą per 2021 m. Metinį forumą reikšmę.

Šis Supratimo memorandumas yra sudarytas 4 (keturiais) originaliais egzemplioriais (3 (trys) lietuvių kalba ir 1 (vienas) anglų kalba).

Šis Supratimo memorandumas įsigalioja, kai jį pasirašo visos Partnerės, ir galioja iki 2022 m. birželio 30 d.

Šis Supratimo memorandumas gali būti pakeistas arba nutrauktas bet kuriuo metu jo galiojimo laikotarpiu rašytiniu Partnerių susitarimu.

Lietuvos Respublikos užsienio reikalų ministras Gabrielius Landsbergis

Kauno miesto savivaldybės meras Visvaldas Matijošaitis

Klaipėdos miesto savivaldybės meras Vytautas Grubliauskas

Baltijos miestų sąjungos generalinis sekretorius Paweł Żaboklicki